《月夜步鲁王宫遗址》
清代·乔世臣

荒城一片月，何处汉与秦。珠玑余瓦石，台榭留荆榛。

鲁宫今不见，况乃宫中人。阿房三月火，姑苏千载尘。

徘徊意无限，闻钟警迷津。

作者简介：（1686—1735）山东济宁人，字丹葵，号蓼圃。康熙六十年进士，授检讨。历吏部郎中、杭州、嘉兴知府，累擢江苏按察使，署理巡抚事，旋实授。在任增储仓粮，加固海塘。官至工部右侍郎。